**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2013 M. GEGUŽĖS 30 D. SPRENDIMO Nr. T2-123 „dėl KLAIPĖDOS PRIKLAUSOMYBĖS LIGŲ CENTRO SAVININKO TEISIŲ IR PAREIGŲ BEI TURTO PERDAVIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo tarybos sprendimo projektu siekiama pakeisti Klaipėdos miesto savivaldybės tarybos 2013 m. gegužės 30 d. sprendimą Nr. T2-123, papildant jį ilgalaikio ir trumpalaikio materialiojo bei nematerialiojo turto sąrašais (1 ir 2 priedai), kuris nuosavybės teise priklauso savivaldybei ir patikėjimo teise valdomas Klaipėdos priklausomybės ligų centro bei kurį numatoma perduoti valstybės nuosavybėn.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba 2013-05-30 sprendimu Nr. T2-123 sutiko perduoti biudžetinės įstaigos Klaipėdos priklausomybės ligų centro savininko teises ir pareigas bei turtą Lietuvos Respublikos sveikatos apsaugos ministerijai.

Sveikatos apsaugos ministerija kreipėsi į savivaldybę su prašymu patikslinti perduodamo turto duomenis, tai yra nurodyti, koks konkretus ilgalaikis ir trumpalaikis materialusis bei nematerialusis turtas perduodamas.

Patikslintas Savivaldybės tarybos sprendimas bus pateiktas Sveikatos apsaugos ministerijai LR Vyriausybės nutarimo projektui rengti.

**3. Kokių rezultatų laukiama.**

Pakeitus Savivaldybės tarybos 2013-05-30 sprendimą Nr. T2-123, sudaroma galimybė rengti LR Vyriausybės nutarimo projektą dėl turto perėmimo ir įgyvendinti kitus teisės aktus.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – patikslintas Savivaldybės tarybos sprendimas

Teikiame svarstyti šį sprendimo projektą.

Turto skyriaus vedėjo pavaduotojas,

atliekantis skyriaus vedėjo funkcijas Edvardas Simokaitis